[{"text_idx": "#000001", "text": "Plant sy\u2019n talu\u2019r pris am yr argyfwng costau byw"}, {"text_idx": "#000003", "text": "Credit: Francesca Jones/Save the Children"}, {"text_idx": "#000005", "text": "Yn ddiweddar fe ganfyddais adroddiad a gyhoeddwyd gan Achub y Plant bymtheg mlynedd yn o\u0302l, tua\u2019r un pryd ag y dechreuais i weithio gyda\u2019r elusen."}, {"text_idx": "#000009", "text": "A dyma ni yn y flwyddyn 2022 ac yn parhau i glywed straeon am blant mor ifanc a\u0302 saith mlwydd oed yn dweud wrth ei hathrawes ei bod yn poeni am ei mam, gan iddi ei gweld yn crio am fod yna ddim ond tun o ffa pob yn y cwpwrdd bwyd. Mam arall yn dweud wrthym mai dim ond \u00a350 sydd ganddi yn weddill i fwydo teulu o bedwar wedi iddi dalu ei biliau i gyd ac nad yw\u2019n gwybod ble arall i droi."}, {"text_idx": "#000011", "text": "Rydym wedi bod yn rhybuddio ers misoedd mai plant fydd yn talu\u2019r pris am yr argyfwng costau byw gyda\u2019n harolwg diweddaraf yn datgelu canlyniadau sy\u2019n peri pryder mawr."}, {"text_idx": "#000012", "text": "Datgelodd arolwg Opinium, a holodd dros fil o deuluoedd ar draws y DU ar ran Achub y Plant, fod wyth o bob deg o rieni ar Gredyd Cynhwysol yn dweud bod yr argyfwng costau byw wedi cael effaith ar eu plant yng nghyswllt bwyd, dillad a chadw\u2019n gynnes. Dywedodd bron i dri chwarter y rhai a holwyd fod yr argyfwng wedi effeithio yn negyddol ar eu plant yn emosiynol gyda rhai yn arddangos arwyddion o or-bryder ac yn cael trafferth cysgu oherwydd eu bod yn poeni am eu rhieni yn ceisio dod i ben gyda thalu biliau."}, {"text_idx": "#000016", "text": "Heddiw, mae Achub y Plant yn galw ar Lywodraeth y DU i gyflwyno pecyn costau byw sy\u2019n targedu plant yn benodol. Ry\u2019n ni am weld cynnydd o \u00a310 yr wythnos i\u2019r elfen blant o\u2019r Credyd Cynhwysol ar gyfer pob plentyn a gweld y cap ar fudd-daliadau yn cael ei ddiddymu ac ymrwymiad i godi budd-daliadau yn unol gyda chwyddiant."}, {"text_idx": "#000024", "text": "Informing Senedd scrutiny of child poverty"}]